ཡང་ཡུལ་གྱི་ཆ་ནས་བཤད་ན་དབུས་གཙང་གཉིས་ལས་བོད་ཀྱི་ཡུལ་ཁམས་དང་མི་འབོར་གྱི་ཕྱེད་ཀ་བརྒལ་བའི་མདོ་ཁམས་སོགས་ཀྱི་གནས་ཚུལ་བོད་ཀྱི་ལོ་རྒྱུས་དེབ་ཐེར་གྲགས་ཅན་རྣམས་སུ་བཀོད་པ་ཅུང་ཉུང་བའི་ཚོད་དུ་སྣང་།དཔེར་ན་ཧ་ཅང་སྔ་མོའི་དུས་ནས་བོད་ཡུལ་གྲུ་ཁག་ཏུ་འཚོ་བའི་ཚོ་བ་ཁག་ཅིག་སྟེ།རྒྱས་ནུབ་ཆཱང་དུ་འབོད་པའི་བོད་ཤར་རྒྱུད་ཀྱི་ཚོ་བ་ཁག་དང་།འ་ཞ།སུམ་པ།ལྡོང་མི་ཉགཔའེ་ལན།བུད་མེད་རྒྱལ་ཁབ།ཧྤུ་རྒྱལ་ཁབ།ཞང་ཞུང་ཆེ་ཆུང་།བྲུ་ཤ་ཆེ་ཆུང་སོགས་མདོ་ཁམས་དང་མངའ་རིས་བྱང་ཐང་སོགས་སུ་འཚོ་བའི་གནའ་བོའི་རྒྱལ་ཕྲན་དང་ཚོ་བ་རྣམས་ནི་བོད་ཅེས་པའི་མི་རིགས་འདིའི་གྲུབ་ཆ་སྙོན་དུ་མེད་པ་ཡིན་ལ།དེ་དག་གི་བྱུང་འཕེལ་དང་སྤྱི་ཚོགས་ཀྱི་གནས་ཚུལ་ཡང་བོད་ཀྱི་ལོ་རྒྱུས་ཀྱི་གྲུབ་ཆར་སོང་ན་འགྲིག་མོད།ཕལ་ཆེ་བ་རང་རེའི་སྔོན་གྱི་ལོ་རྒྱུས་དེབ་ཐེར་རྣམས་སུ་མིང་ཙམ་ལས་གླེང་མེད་པའམ་འགའ་རེའི་མིང་ཙམ་ཡང་བཀོད་མེད་ཚོད་དུ་གདའ།དེ་བཞིན་དཔེར་ན་དུས་རབས་བཅུ་གཅིག་པའི་དུས་སུ་བྱུང་བའི་མདོ་སྨད་ཙོང་ཁའི་རྒྱལ་རབས་ལྟ་བུ་ནི་བོད་སོལ་བུར་ཐོར་རྗེས་སུ་བྱུང་བའི་བོད་ཀྱི་སྲིད་དབང་ཆེ་གྲས་ཤིག་དང་།བོད་ཤར་རྒྱུད་ཀྱི་སྤྱི་ཚོགས་དང་ལོ་རྒྱུས་ལ་ཤུགས་རྐྱེན་ཆེ་བའི་སྲིད་དབང་ཞིག་ཡིན་ན་ཡང་།རང་རེའི་སྔོན་གྱི་ལོ་རྒྱུས་སུ་དེའི་སྐོརགཉིས་པ་ཁྲི་ལྡེ་མདོ་ཁམས་སུ་བྱོན་ཏེ་ཙོང་ཁ་ཡུལ་ཆེན་བཅོ་བརྒྱད་ལ་སོགས་མདོ་སྨད་ཕལ་ཆེར་ལ་མངའ་མཛད་པས་སྨད་དུ་རྒྱལ་ཁྲིམས་ལྷམ་ཙམ་ཆགས་ཞེས་གྲགས་ཤིང་སྤྱན་སྔ་དོན་ཆེན་པ་ལ་སོགས་པའི་རྒྱལ་རྒྱུད་བྱུངཞེས་པ་ལྟ་བུའི་ཡིག་ཕྲེང་རེ་གཉིས་ཀྱིས་རྫོགས་པར་བྱས་ཡོད།